A4-0041/98

Πρόταση κανονισμού (EOK, Ευρατόμ) του Συμβουλίου που τροποποιεί τον κανονισμό (ΕΟΚ, Ευρατόμ) αριθ. 1552/89 του Συμβουλίου για την εφαρμογή της απόφασης 94/728 ΕΚ, Ευρατόμ για το σύστημα των ιδίων πόρων των Ευρωπαΐκών Κοινοτήτων (COM(97)0343- C4-0395/97 - C4-0575/97 - 97/0188(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 1

Άρθρο 2, παράγραφος 1γ (κανονισμός ΕΚ, ΕΚΑΕ 1552/89)

>Αρχικό κείμενο>

1γ. Στις περιπτώσεις στις οποίες οι αρμόδιες διοικητικές αρχές δεν καταλογίζουν την τελωνειακή οφειλή βάσει της τελωνειακής νομοθεσίας, ενώ ο οφειλέτης είναι γνωστός και το ποσό μπορεί να υπολογισθεί και εφόσον το εν λόγω ποσό υπερβαίνει τα 2.000 Ecu, για τους σκοπούς της βεβαίωσης που προβλέπεται στην παράγραφο 1, του παρόντος άρθρου πραγματοποιείται εγγραφή ad hoc στη λογιστική που αναφέρεται στο άρθρο 6, παράγραφος 2 σημείο α), χωρίς να είναι υποχρεωτική η ανακοίνωση στον οφειλέτη.

>Κείμενο μετά την ψηφοφορία στο ΕΚ>

1γ. Στις περιπτώσεις στις οποίες οι αρμόδιες διοικητικές αρχές δεν καταλογίζουν την τελωνειακή οφειλή βάσει της τελωνειακής νομοθεσίας, ενώ ο οφειλέτης είναι γνωστός και το ποσό

της οφειλής μπορεί να εκκαθαρισθεί για τους σκοπούς της βεβαίωσης που προβλέπεται στην παράγραφο 1 του παρόντος άρθρου που πραγματοποιείται εγγραφή ad hoc στη λογιστική που αναφέρεται στο άρθρο 6, παράγραφος 2, σημείο α), χωρίς να είναι υποχρεωτική η ανακοίνωση στον οφειλέτη στην περίπτωση που:

α) οι αρμόδιες διοικητικές αρχές δεν καταλογίζουν την τελωνειακή οφειλή βάσει του άρθρου 220, παράγραφος 2, σημείο β) του κανονισμού αριθ. 2913/92 του Συμβουλίου που θεσπίζει τον κοινοτικό τελωνειακό κώδικα.

β) Η ανακοίνωση στον οφειλέτη δεν μπορεί πλέον να πραγματοποιηθεί εντός της προθεσμίας που προβλέπεται στο άρθρο 221, παράγραφος 3 του κανονισμού που προβλέπεται υπό α) ανωτέρω, για λόγους οφειλόμενους στις τελωνειακές αρχές.

Η προθεσμία που προβλέπεται στο άρθρο 7, παράγραφος 2 του παρόντος κανονισμού καθορίζεται βάσει της οικονομικού έτους κατά τη διάρκεια του οποίου πραγματοποιήθηκε η εγγραφή ad hoc που προβλέπεται ανωτέρω.

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 2α)

Άρθρο 17, παράγραφος 2 (κανονισμός ΕΚ, ΕΚΑΕ 1552/89)

>Αρχικό κείμενο>

α) είτε για λόγους ανωτέρας βίας

β) είτε σε ορισμένες περιπτώσεις για λόγους πέραν της ευθύνης τους.

Τα μη εισπραχθέντα ποσά αφαιρούνται από τα χωριστά λογιστικά βιβλία που αναφέρονται στο άρθρο 6, παράγραφος 2, σημείο β). Τα ποσά αυτά καταχωρούνται στην τριμηνιαία κατάσταση που αναφέρεται στην παράγραφο 3, σημείο β) του ιδίου άρθρου καθώς και ανάλογα με την περίπτωση, στην τριμηνιαία κατάσταση που αναφέρεται στην παράγραφο 4 του άρθρου αυτού:

- αμέσως μετά την έκδοση της διοικητικής απόφασης που διαπιστώνει την αδυναμία είσπραξης.

- Το αργότερο μετά από πέντε έτη, τα οποία υπολογίζονται από την ημερομηνία κατά την οποία πραγματοποιήθηκε η ανακοίνωση του ποσού, σύμφωνα με το άρθρο 2 ή, σε περίπτωση διοικητικής ή δικαστικής προσφυγής, η κοινοποίηση της οριστικής απόφασης.

>Κείμενο μετά την ψηφοφορία στο ΕΚ>

2. Τα κράτη μέλη απαλλάσσονται από την υποχρέωση να αποδίδουν στην Επιτροπή τα ποσά που αντιστοιχούν στα βεβαιωθέντα έσοδα τα οποία δεν είναι δυνατόν να εισπραχθούν:

α) είτε για λόγους ανωτέρας βίας

β) είτε, για άλλους λόγους πέραν της ευθύνης τους.

Τα βεβαιωθέντα ποσά χαρακτηρίζονται ως μη δυνάμενα να εισπραχθούν με αιτιολογημένη απόφαση της αρμόδιας διοικητικής αρχής που διαπιστώνει την αδυναμία είσπραξης. Τα βεβαιωθέντα ποσά λογίζονται ως μη δυνάμενα να εισπραχθούν το αργότερο μετά από πέντε έτη, τα οποία υπολογίζοναι από την ημερομηνία κατά την οποία πραγματοποιήθηκε η ανακοίνωση του ποσού σύμφωνα με το άρθρο 2 ή σε περίπτωση διοικητικής ή δικαστικής προσφυγής, η κοινοποίηση της οριστικής απόφασης.

>Αρχικό κείμενο>

>Κείμενο μετά την ψηφοφορία στο ΕΚ>

Τα ποσά που χαρακτηρίζονται ή θεωρούνται ως μη δυνάμενα να εισπραχθούν εκπίπτονται από τα χωριστά λογιστικά βιβλία που προβλέπονται στο άρθρο 6, παράγραφος 2, σημείο β) Τα εκπιπτόμενα ποσά αναφέρονται σε παράρτημα στην τριμηνιαία λογιστική κατάσταση που προβλέπεται στην παράγραφο 3, σημείο β) του ιδίου άρθρου καθώς και, ενδεχομένως, στην τριμηνιαία λογιστική κατάσταση που προβλέπεται στην παράγραφο 4 αυτού του άρθρου. Η λογιστική αυτή κατάσταση προβαίνει σε διάκριση των εκπιπτομένων ποσών αναλόγως του αν χαρακτηρίστηκαν ή ελογίσθησαν ως μη δυνάμενα να εισπραχθούν.

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 2 β)

Άρθρο 17, παράγραφος 3, πρώτο εδάφιο (κανονισμός ΕΚ, ΕΚΑΕ 1552/89)

>Αρχικό κείμενο>

3. Εντός τριών μηνών μετά την έκδοση της διοικητικής απόφασης που αναφέρεται στην παράγραφο 2 ή μετά την προθεσμία που αναφέρεται στην ίδια παράγραφο, δεύτερη περίπτωση, τα κράτη μέλη ανακοινώνουν στην Επιτροπή τα ενημερωτικά στοιχεία που αφορούν στις περιπτώσεις εφαρμογής της εν λόγω παραγράφου 2, εφόσον το ποσό των βεβαιωθέντων διακυβευομένων εσόδων υπερβαίνει τα 50.000 Ecu, ποσό το οποίο μετατρέπεται σε εθνικό νόμισμα στην τιμή της πρώτης εργάσιμης ημέρας του Οκτωβρίου του προηγούμενου ημερολογιακού έτους.

>Κείμενο μετά την ψηφοφορία στο ΕΚ>

3. Εντός τριών μηνών μετά την έκδοση της διοικητικής απόφασης που αναφέρεται στην παράγραφο 2 ή μετά την προθεσμία που αναφέρεται στην ίδια παράγραφο, δεύτερη περίπτωση, τα κράτη μέλη ανακοινώνουν στην Επιτροπή τα ενημερωτικά στοιχεία που αφορούν στις περιπτώσεις εφαρμογής της εν λόγω παραγράφου 2, εφόσον το ποσό των βεβαιωθέντων διακυβευομένων εσόδων υπερβαίνει τα

10.000 Ecu, ποσό το οποίο μετατρέπεται σε εθνικό νόμισμα στην τιμή της πρώτης εργάσιμης ημέρας του Οκτωβρίου του προηγούμενου ημερολογιακού έτους.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 2 γ)

Άρθρο 17, παράγραφος 4 (κανονισμός ΕΚ, ΕΚΑΕ 1552/89)

>Αρχικό κείμενο>

4. Η Επιτροπή εκδίδει απόφαση σχετικά με την ανακοίνωση που αναφέρεται στην παράγραφο 3 εντός προθεσμίας έξι μηνών από την παραλαβή της, εφόσον κρίνει ότι δεν πληρούνται οι όροι της παραγράφου2, πρώτο εδάφιο Στην περίπτωση αυτή, το συγκεκριμένο κράτος μέλος οφείλει να θέσει στη διάθεση της Επιτροπής το ποσό που αντιστοχεί στα μη εισπραχθέντα έσοδα το αργότερο την πρώτη εργάσιμη ημέρα μετά τη 19η του δεύτερου μήνα που ακολουθεί το μήνα κατά τη διάρκεια του οποίου κοινοποιήθηκε σ' αυτό η απόφαση.

>Κείμενο μετά την ψηφοφορία στο ΕΚ>

4. Η Επιτροπή εκδίδει απόφαση σχετικά με την ανακοίνωση στην παράγραφο 3 εντός προθεσμίας έξι μηνών από την παραλαβή της, εφόσον κρίνει ότι δεν πληρούνται οι όροι της παραγράφου 2, πρώτο εδάφιο. Στην περίπτωση αυτή, το συγκεκριμένο κράτος μέλος οφείλει

να εγγράψει στα λογιστικά βιβλία που προβλέπονται στο άρθρο 6, παράγραφος 2, σημείο α) το ποσό που αντιστοιχεί στα μη εισπραχθέντα έσοδα και να το θέσει στη διάθεση της Επιτροπής το αργότερο την πρώτη εργάσιμη ημέρα μετά την 19η του δεύτερου μήνα που ακολουθεί το μήνα κατά τη διάρκεια του οποίου κοινοποιήθηκε σ' αυτό η απόφαση.

>Αρχικό κείμενο>

Η σιωπή της Επιτροπής επί έξι μήνες επέχει θέση απαλλαγής για το κράτος μέλος από την υποχρέωση να θέσει στη διάθεσή της τα μη αποδοθέντα ποσά.

>Κείμενο μετά την ψηφοφορία στο ΕΚ>

Η σιωπή της Επιτροπής επί έξι μήνες επέχει θέση

άρνησης απαλλαγής για το κράτος μέλος από την υποχρέωση να θέσει στη διάθεσή της τα μη αποδοθέντα ποσά.

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 2 δ)

Άρθρο 17, παράγραφος 5, τελευταίο εδάφιο (κανονισμός ΕΚ, ΕΚΑΕ 1552/89)

>Αρχικό κείμενο>

Πριν τις 30 Ιουνίου του ιδίου οικονομικού έτους, η Επιτροπή διαβιβάζει στο Ευρωπαΐκό Κοινοβούλιο και στο Συμβούλιο έκθεση που συγκεφαλαιώνει τις κοινοποιήσεις των κρατών μελών σύμφωνα με το παρόν άρθρο και το άρθρο 6 παράγραφος 3.

>Κείμενο μετά την ψηφοφορία στο ΕΚ>

Πριν τις

30 Σεπτεμβρίου κάθε οικονομικού έτους, η Επιτροπή διαβιβάζει στο Ευρωπαΐκό Κοινοβούλιο και στο Συμβούλιο έκθεση που συγκεφαλαιώνει τις κοινοποιήσεις των κρατών μελών σύμφωνα με το παρόν άρθρο και το άρθρο 6 παράγραφος 4.

>Αρχικό κείμενο>

>Κείμενο μετά την ψηφοφορία στο ΕΚ>

Κατά παρέκκλιση από αυτές τις διατάξεις η Επιτροπή διαβιβάζει πριν από τις 30 Σεπτεμβρίου 1998, στο Ευρωπαΐκό Κοινοβούλιο και το Συμβούλιο έκθεση όπου συγκεφαλαιώνει τις κοινοποιήσεις των κρατών μελών που έχουν διαβιβασθεί κατά τα τελευταία πέντε έτη σύμφωνα με το παρόν άρθρο και το άρθρο 6 παράγραφος 4.

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 2 δα) (νέα)

Άρθρο 17, παράγραφος 6 (νέα) (κανονισμός ΕΚ, ΕΚΑΕ 1552/89)

>Αρχικό κείμενο>

>Κείμενο μετά την ψηφοφορία στο ΕΚ>

δα) Προστίθεται η ακόλουθη νέα παράγραφος 6:

"6. Κάθε ποσό που εισπράχθηκε μετά την έκπτωσή του από τα λογιστικά βιβλία που προβλέπονται στο άρθρο 6, παράγραφος 2, σημείο β), εγγράφεται στα λογιστικά βιβλία που προβλέπονται στο άρθρο 6, παράγραφος 2,σημείο α) και τίθεται στη διάθεση της Επιτροπής σύμφωνα με τους όρους που προβλέπονται στον παρόντα κανονισμό.»

Νομοθετικό ψήφισμα που περιέχει τη γνωμοδότηση του Ευρωπαΐκού Κοινοβουλίου σχετικά με πρόταση κανονισμού (ΕΚ, Ευρατόμ) του Συμβουλίου που τροποποιεί τον κανονισμό (ΕΟΚ, Ευρατόμ) αριθ. 1552/89 του Συμβουλίου για την εφαρμογή της απόφασης 94/728 ΕΚ, Ευρατόμ για το σύστημα των ιδίων πόρων των Ευρωπαΐκών Κοινοτήτων (COM(97)0343 - C4-0395/97 - C4-0575/97 - 97/0188(CNS)). (Διαδικασία διαβούλευσης)

Το Ευρωπαΐκό Κοινοβούλιο,

- έχοντας υπόψη την πρόταση της Επιτροπής στο Συμβούλιο COM(97)0343 - 97/0188(CNS) ((ΕΕ C 267 της 3.9.1997, σελ. 64.)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 209 της Συνθήκης ΕΚ (C4-0395/97),

- έχοντας υπόψη τη γνωμοδότηση του Ελεγκτικού Συνεδρίου (C4-0575/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ελέγχου του Προϋπολογισμού καθώς και τη γνωμοδότηση της Επιτροπής Προϋπολογισμών (A4-0041/98),

1. εγκρίνει με την επιφύλαξη των τροποποιήσεων που επέφερε σάυτήν, την πρόταση της Επιτροπής 7

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 119, δεύτερο εδάφιο, της Συνθήκης Ευρατόμ 7

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά 7

4. ζητεί την έναρξη της διαδικασίας συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο 7

5. ζητεί να γνωμοδοτήσει εκ νέου στην περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής 7

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.